# Tietoa vanhemmalle tai huoltajalle

## Celian maksuttomassa äänikirjapalvelussa on tuhansia äänikirjoja

Celian äänikirjoja voivat käyttää kaikki henkilöt, joille tavallisen kirjan lukeminen on vaikeaa esimerkiksi luki- tai oppimisvaikeuden, keskittymisvaikeuden, kehitysvamman, näkövamman tai muun vamman vuoksi, joka vaikeuttaa tavallisen kirjan käsittelyä tai lukemista.

Celian äänikirjapalvelu on täysin maksuton. Siinä on tuhansia lasten- ja nuortenkirjoja ja koulun oppikirjoja. Joukossa on suosittuja kotimaisia kirjoja, kuten Ellaa ja Patea ja Risto Räppääjiä, ulkomaisia suosikkeja, satuja, fantasiaa ja eläinkirjoja.

## Mistä ja miten äänikirjoja saa?

Celian äänikirjat lainataan ja kuunnellaan tabletilla tai kännykällä Pratsam Reader -sovelluksella. Kirjat voi myös lainata ja kuunnella Celianet-verkkopalvelusta. Lapsi saa tunnukset molempiin vaihtoehtoihin, kun hän liittyy Celian äänikirjapalvelun käyttäjäksi.

Myös huoltaja voi lainata kirjoja lapsen laitteelle Celianetin kautta.

Ohjeita kirjojen lainaamiseen ja kuunteluun löytyy Celianetistä: [www.celianet.fi/ohjeet](http://www.celianet.fi/ohjeet)

## Erityisopettaja liittää lapsen Celian äänikirjapalveluun

Huoltajan täytyy antaa suostumus siihen, että opettaja rekisteröi lapsen Celian äänikirjapalveluun. Suostumuksen voi antaa tällä lomakkeella. Suostumuksen voi antaa myös esimerkiksi suullisesti erityisopettajan kanssa käydyn keskustelun yhteydessä.

Lapsi voi liittyä Celian äänikirjapalveluun myös kirjastossa huoltajan kanssa.

Yli 15-vuotiaat voivat liittyä palvelun käyttäjiksi itsenäisesti kirjastossa.

Celian äänikirjapalvelun käytön voi lopettaa ilmoittamalla siitä kouluun, kirjastoon tai Celiaan.

Lisää tietoa Celian äänikirjapalvelusta: [www.celia.fi/tietoa-huoltajille](http://www.celia.fi/tietoa-huoltajille)

 **Huoltajan suostumus**

Tällä lomakkeella lapsen huoltaja antaa luvan siihen, että erityisopettaja (tai kirjastoammattilainen) liittää alle 15-vuotiaan lapsen Celian maksuttoman äänikirjapalvelun käyttäjäksi.

**Lapsen tiedot**

Lapsen etunimi:

Lapsen sukunimi:

Lapsen pääkieli:

Lapsen henkilötunnus:

Lapsen sukupuoli: tyttö poika muunsukupuolinen

Syy palvelun käyttöön: luki- tai oppimisvaikeus näköön liittyvä muu syy

Lapsen osoite:

Huoltajan nimi:

Huoltajan puhelinnumero:

Huoltajan sähköpostiosoite:

Huoltaja hyväksyy Celian käyttösäännöt ([www.celia.fi/kayttosaannot](http://www.celia.fi/kayttosaannot))

**Sähköpostiosoite, johon Celianet- ja Pratsam Reader -tunnukset lähetetään**
Sähköpostisoitetta voi vaihtaa myöhemmin asiakastiedoista.

Erityisopettajan sähköpostiin
Huoltajan sähköpostiin
Lapsen sähköpostiin; osoite:

Paikka ja päivämäärä: Huoltajan allekirjoitus: